3. fundur Zeta deildar DKG haldinn í Nesbæ kaffihúsi í Neskaupstað 22.11.16 Mættar voru : Steinunn , Björg , Jórunn , Helga S. Guðrún Ásg . , og Halldóra . Gestur fundarins var Halla Höskuldsdóttir leikskólastjóri . Helga Steinsson bauð konur velkomnar og bað Hildi Völu að kveikja á kertum trúmennsku , hjálpsemi og vináttu . Hún las upp markmið félagsins , sem er æskilegt að rifja upp á hverjum fundi og hafa í huga . Orð til umhugsunar : Hildur Vala flutti þau og ræddi um þau vandamál og áhyggjur sem við berum með okkur og hvað við getum gert í því . Hún las vers úr Hávamálum sem fjalla einnig um þetta og m.a. sjálfsgagnrýni og hve fánýtt það sé að gera sér áhyggjur . Breytum því sem við getum og höfum ekki áhyggjur af hinu .  Don´t worry , be happy  Halldóra las fundargerð síðasta fundar . Þá sköpuðust fjörugar umræður um ýmis mál , m.a. það sem fram kom í orðum Hildar Völu . Þegar hér var komið var borinn fram matur : kjúklingasalat með brauði , kaffi og konfekt á eftir , sem bragðaðist vel . Helga rifjaði upp fundina eftir áramótin og vorráðstefnuna . Næsti fundur er 23.2.17 á Egilsstöðum í umsjá Siggu Dísar , Hrefnu og Hörpu . Hún afhenti Hildi Völu og Steinunni rósir fyrir undirbúning fundarins . Hún þakkaði konum fyrir fundinn , slökkti á kertunum og sleit fundi . Því næst skoðuðum við nýjan og glæsilegan leikskóla í Neskaupstað , Eyrarvelli , undir leiðsögn Höllu Höskuldsdóttur , sem fékk rós í lokinJ